open-index/open-wikipedia-markdown huggingface dataset:
ოსკარის 83-ე დაჯილდოება

**ოსკარის 83-ე დაჯილდოების ცერემონია** - საუკეთესო ფილმებისა და კინოხელოვანების რიგით 83-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2011 წლის 27 თებერვალს კოდაკის თეატრში, ჰოლივუდი, ლოს-ანჯელესი და მასში მონაწილეობა მიიღეს 2010 წელს გამოსულმა საუკეთესო ფილმებმა. ოსკარის დაჯილდოებას აშშ-ში გადასცემდა ABC. შოუს მასპინძლები იყვნენ ენ ჰეთეუეი და ჯეიმზ ფრანკო.
* ანეტ ბენინგი
* ჰალი ბერი
* კეიტ ბლანშეტი
* რასელ ბრენდი
* ჯეფ ბრიჯესი
* ჯოშ ბროლინი
* რობერტ დაუნი უმცროსი
* ტომ ჰენქსი
* ჰიუ ჯეკმენი
* სანდრა ბულოკი
* სკარლეტ იოჰანსონი
* ნიკოლ კიდმანი
* ჯუდ ლოუ
* ჰილარი სვონკი
* მარისა ტომეი
* ოფრა უინფრი
* რიზ უიზერსპუნი

## განრიგი 
:*Schedule as of March 25, 2010*

## ნომინაციები 
### საპატიო ოსკარი 
* Kevin Brownlow
* ჟან-ლუკ გოდარი
* Eli Wallach

### ირვინ ტალბერგის სახელობის ჯილდო 
* ფრენსის ფორდ კოპოლა

### ნომინაციათა რაოდენობა 
14 ფილმმა მიიღო ნონინაციათა შემდეგი რაოდენობა.

* თორმეტი: *მეფის სიტყვა*
* ათი: *ხასიათის სიმტკიცე*
* რვა: *დასაწყისი* და *სოციალური ქსელი*
* შვიდი: *მებრძოლი*
* ექვსი: *127 საათი*
* ხუთი: *შავი გედი* და *სათამაშოების ისტორია 3
* ოთხი: *ბავშვები კარგად არიან* და *ზამთრის ძვალი*
* სამი: *ალისა საოცრებათა ქვეყანაში
* ორი: *ბიუტიფულ*, *ჰარი პოტერი და სიკვდილის საჩუქრები: პირველი ნაწილი* და *როგორ მოვარჯულოთ დრაკონი*

ფილმები, რომელთაც მიიღეს რამდენიმე ოსკარი.

* ოთხი: *დასაწყისი* და *მეფის სიტყვა*
* სამი: *სოციალური ქსელი* 
* ორი: *ალისა საოცრებათა ქვეყანაში*, სათამაშოების ისტორია 3 და *მებრძოლი*

## სქოლიო 
კატეგორია:ოსკარის დაჯილდოების ცერემონიები
ლელოვანი (თიანეთის მუნიციპალიტეტი)

**ლელოვანი** (*ყოფილი* ***აჩხოტი***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ჟებოტის თემში. მდებარეობს თიანეთის ქვაბულში, სიონის წყალსაცავის ჩრდილო-აღმოსავლეთით, მდინარე ივრის მარცხენა ნაპირზე, ზღვის დონიდან 1100 მეტრზე. თიანეთიდან დაშორებულია 4 კილომეტრით. საბჭოთა პერიოდში შედიოდა თიანეთის სადაბო საბჭოში.

## დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.

## ლიტერატურა 
## სქოლიო 
კატეგორია:თიანეთის მუნიციპალიტეტის სოფლები
მენქალისი

**მენქალისი** — სოფელი საქართველოში, თეთრიწყაროს მუნიციპალიტეტში (ირაგის თემი), ბედენის ქედის სამხრეთ კალთაზე. ზღვის დონიდან 1320 მ, თეთრიწყაროდან 15 კმ.

## დემოგრაფია
2014 წლის აღწერის მონაცემებით სოფელში ცხოვრობს 26 ადამიანი.

## ლიტერატურა
## სქოლიო
კატეგორია:თეთრიწყაროს მუნიციპალიტეტის სოფლები
მამულა (დმანისის მუნიციპალიტეტი)

**მამულა** (1949 წლის 12 ივლისამდე — *„მამლოსოფელი“*) — სოფელი საქართველოში, ქვემო ქართლის მხარის დმანისის მუნიციპალიტეტში (გომარეთის თემი), მდებარეობს გომარეთის პლატოზე. ზღვის დონიდან 1400 მეტრზე, დმანისიდან დაშორებულია 35 კილომეტრით. 2002 წლის აღწერის მონაცემებით სოფელში ცხოვრობდა 80 კაცი.

## ისტორია
სოფლის სახელწოდება „მამულა-სოფელი“ დაფიქსირებულია 1898 წლის რუსეთის ერთვერსიან რუკაზე „Мамула-сопели“ სახით.

## ლიტერატურა
## სქოლიო
კატეგორია:დმანისის მუნიციპალიტეტის სოფლები
მესამე შამთა

**მესამე შამთა** — სოფელი თეთრიწყაროს მუნიციპალიტეტში (ორბეთის თემი), თრიალეთის ქედის აღმოსავლეთ კალთაზე. ზღვის დონიდან 1100 მ, თეთრიწყაროდან 70 კმ.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:თეთრიწყაროს მუნიციპალიტეტის სოფლები
მამადაანები

**მამადაანები** (*ყოფილი* ***კაკმეთი***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, თიანეთის თემში. მდებარეობს მდინარე ივრის მარჯვენა ნაპირზე, ზღვის დონიდან 1160 მეტრზე. თიანეთიდან დაშორებულია 5 კილომეტრით.

## ისტორია
სოფელ მამადაანებს ადრე კაკმეთი ერქვა. ამ სახელწოდებით მოიხსენიება იგი იოანე ბაგრატიონის „ქართლ-კახეთის აღწერაში“. წერილობით წყაროებში კაკმეთი 1631 წლიდან მოიხსენიება, როდესაც ერეკლე ბატონიშვილმა იგი ლევან ავალიშვილს უბოძა. 1693 წელს, კახეთის ბატონმა და ყარაბაღის ბეგლარგებმა აბაზული-ხანმა კაკბეთი თუშთ მოურავ მამუკა ჩოლოყაშვილს, სახლთუხუცესს დურმიშხანსა და მათ შვილებს უბოძა. XVIII საუკუნიდან სოფლის ნაწილი თავადთა საკუთრება გახდა. 1700 წელს სოფლის მოსახლეობაზე ზეგავლენას ახსენდნენ ჩოლოყაშვილები; ამ დროს სვეტიცხოვლის მონასტერს ყმა-მამულში ეცილებოდა ალავერდელი ნიკოლოზ (ამბა) ჩოლოყაშვილი, რომლის მოურავი კაკმეთში ბეჟან ბაინდურაშვილი იყო.

## დემოგრაფია
2014 წლის აღწერის მონაცემებით სოფელში ცხოვრობს 51 ადამიანი.

## იხილეთ აგრეთვე
*ბერის სენაკი
*მამადაანების პირველი ეკლესია
*მამადაანების მეორე ეკლესია
*მამადაანების მთავარანგელოზთა ეკლესია
*მამადაანების ღვთისმშობლის ეკლესია
*მამადაანების წმინდა გიორგის ეკლესია

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
მაწევანი

**მაწევანი** — სოფელი თეთრიწყაროს მუნიციპალიტეტში (ჩხიკვთის თემი), მდინარე ალგეთის ხეობაში. ზღვის დონიდან 960 მ, თეთრიწყაროდან 8 კმ.

## დემოგრაფია
2014 წლის აღწერის მონაცემებით სოფელში ცხოვრობს 77 ადამიანი.

## რესურსები ინტერნეტში
## ლიტერატურა
## სქოლიო
კატეგორია:თეთრიწყაროს მუნიციპალიტეტის სოფლები
ლიპი

**ლიპი** — სოფელი საქართველოში, თეთრიწყაროს მუნიციპალიტეტში (ჭივჭავის თემი), მდინარე ასლანკის (ხრამის მარცხენა შენაკადი) მარჯვენა ნაპირზე. ზღვის დონიდან 1080 მ, თეთრიწყაროდან 7 კმ.

## დემოგრაფია
2014 წლის აღწერის მონაცემებით სოფელში ცხოვრობს 7 ადამიანი.

## ლიტერატურა
## სქოლიო
კატეგორია:თეთრიწყაროს მუნიციპალიტეტის სოფლები
მაშავერა (დმანისის მუნიციპალიტეტი)

**მაშავერა** (1949 წლის 12 ივლისამდე — *„გორუნჯუკი“*) — სოფელი საქართველოში, ქვემო ქართლის მხარის დმანისის მუნიციპალიტეტში,  მდებარეობს დმანისის პლატოზე, მდინარე მაშავერის მარჯვენა ნაპირას. თემის ცენტრი (სოფელი: უკანგორი). ზღვის დონიდან 880 მეტრზე, დმანისიდან დაშორებულია 21 კილომეტრით. 2002 წლის აღწერის მონაცემებით სოფელში ცხოვრობდა 864 კაცი.

## ისტორია
სოფლის სახელწოდება „გორუნჯუკი“ დაფიქსირებულია 1898 წლის რუსეთის ერთვერსიან რუკაზე „Геринджуки“ სახით.

## ლიტერატურა
## სქოლიო
კატეგორია:დმანისის მუნიციპალიტეტის სოფლები
ერნესტო საბატო

**ერნესტო საბატო** ( დ. 24 ივნისი, 1911 — გ. 30 აპრილი, 2011) — არგენტინელი, არბერეშელი (იტალიური ალბანეთი) წარმომავლობის მწერალი და მეცნიერი. ის დაიბადა ბუენოს-აირესის პროვინციის პატარა სოფელ როხასში. საბატომ განათლების მიღება დაიწყო *Colegio Nacional de La Plata*-ში. შემდგომ ფიზიკის შესწავლა გააგრძელა *Universidad Nacional de La Plata*-ში, სადაც მას ფილოსოფიის დოქტორის წოდება მიენიჭა. შემდეგ ის დადიოდა სორბონის უნივერსიტეტში, პარიზში და მუშაობდა კიურის ინსტიტუტში. მეორე მსოფლიო ომის შემდეგ, მან დაკარგა მეცნიერების მიმართ ინტერესი და დაიწყო მწერლობა.

## რესურსები ინტერნეტში 
*ერნესტო საბატო ბიბლიოთეკებში 

## სქოლიო
კატეგორია:არგენტინელი მწერლები
კატეგორია:არგენტინელი ფიზიკოსები
კატეგორია:არგენტინელი მამაკაცი მწერლები
კატეგორია:პარიზის უნივერსიტეტის კურსდამთავრებულები
კატეგორია:იერუსალიმის პრემიის მფლობელები
მარკ ვან ბომელი

**მარკ ვან ბომელი** (; დ. 22 აპრილი, 1977, მასბრახტი) — ჰოლანდიელი ფეხბურთელი. 2011 წლის 25 იანვრიდან ჩაირიცხა მილანის რიგებში. 2000 წლიდან გამოდიოდა ჰოლანდიის ნაკრებში სადაც 79 შეხვედრაში 10 გოლი გაიტანა. მონაწილეობა აქვს მიღებული მსოფლიოს 2006, 2010, ასევე ევროპის 2012 წლის ჩემპიონატებში.

## რესურსები ინტერნეტში
* 

          
კატეგორია:ნიდერლანდელი ფეხბურთელები
კატეგორია:დაბადებული 1976
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 22 აპრილი
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
Different Gear, Still Speeding

***Different Gear, Still Speeding*** — ინგლისურ ჯგუფ Beady Eye-ს სადებიუტო სტუდიური ალბომი, რომელიც გამოიცა 2011 წლის 28 თებერვალს. ალბომის პროდიუსერია სტივ ლილიუაიტი. დისკი გამოიცა ჯგუფის საკუთარ ლეიბლზე Beady Eye Records.

ბრიტანეთის ჩარტში მან 3-ე ადგილი დაიკავა და გამოსვლიდან პირველი კვირის განმავლობაში 66.817 ასლის ოდენობით გაიყიდა. 2012 წლის იანვრისათვის ბრიტანეთში გაყიდულია მისი 166.609 ასლი. კრიტიკოსებმა ალბომს არაერთგვაროვანი შეფასებები მისცეს.

## სიმღერების სია
### სპეციალური გამოცემა
ალბომის სპეციალური გამოცემა გამოვიდა DVD დისკის თანხლებით, რომელზეც წარმოდგენილი იქნება როგორც არსებული სინგლების ოფიციალური მუსიკალური ვიდეოები, ასევე დოკუმენტური ფილმი *RAK Them Out*. სპეციალური იაპონური გამოცემები გამოვიდა მუსიკალური ვიდეოთი The Roller.

## შეფასებები
ალბომი ძირითადად, დაფებითად შეფასდა. საიმონ გოდარის აზრით, ეს არის ყველაზე მძლავრი ჩანაწერი, რაც კი ლიამს შეუქმნია ალბომის ''(What's the Story) Morning Glory?* შემდეგ. გერი მალჰოლანდმა ჟურნალში Uncut სამი ქულით (ხუთიდან) შეაფასა. მისი აზრით, დისკი ნაწილობრივ ახლოს არის Oasis-ის დებიუტთან *Definitely Maybe'', მაგრამ ამავე დროს, Oasis-ისგან განშორებასაც ჰგავს.  Mojo-ს მიმოხილვის მიხედვით, დისკს 4 ვარსკვლავი მიენიჭა და აღინიშნა, რომ ლიამის ვოკალი აქ საუკეთესო მის კარიერაში. ჟურნალის The Fly აზრით კი, ალბომი დიდი იმედგაცრუებაა.

BBC და The Independent თვლიან, რომ ამ ალბომში შეტანილი სიმღერები ყველა აუმჯობესებს Oasis-ის უკანასკნელ ალბომებზე გაჟღერებულ მასალას.  The Sun-ის აზრით, ალბომი ნაირფეროვანი, მაგრამ უბრალოა, ხოლო  Bring the Light - მთავარი ნომერი. Mojo წერს, რომ ალბომი უფრო უკეთესი გამოვიდა, ვიდრე ბევრს წარმოედგინა, ხოლო Q თვლის, რომ იგი ყველა უარყოფით წინაგრძნობას აქრობს.

## სქოლიო 
კატეგორია:Beady Eye-ს ალბომები
კატეგორია:2011 წლის სადებიუტო ალბომები
კატეგორია:ალბომები სტივ ლილიუაიტის პროდიუსერობით
მარგვიში

**მარგვიში** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩიხარეშის თემი), ლეჩხუმის ქედის ჩრდილოეთ კალთაზე, მდინარე ღობიშურისა და ცხენისწყლის შესართავთან. ზღვის დონიდან 1300 მეტრი, ლენტეხიდან 41 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
ლასკადურა (ლენტეხის მუნიციპალიტეტი)

**ლასკადურა** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ლენტეხის თემი), მდინარე ლასკადურის (ცხენისწყლის მარჯვენა შენაკადი) მარცხენა ნაპირზე. ზღვის დონიდან 1120 მეტრი, ლენტეხიდან 2 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 75 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
მელურა

**მელურა** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ლენტეხის სადაბო თემი), სვანეთის ქედის სამხრეთ კალთაზე, მდინარე ცხენისწყლის მარჯვენა მხარეს. ზღვის დონიდან 900 მეტრი, ლენტეხიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 28 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
არტურო ფრონდისი

**არტურო ფრონდისი** (; დ. 28 ოქტომბერი, 1908, პასო-დე-ლოს-ლიბრესი — გ. 18 აპრილი, 1995, ბუენოს-აირესი) — არგენტინელი პოლიტიკოსი. არგენტინის პრეზიდენტი 1958-1962 წწ. თანამდებობა ეკავა 1958 წლის 1 მაისიდან, 1962 წლის 28 ამარტამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* არტურო ფრონდისი ენციკლოპედია ბრიტანიკა.

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 28 ოქტომბერი
კატეგორია:დაბადებული 1908
კატეგორია:გარდაცვლილი 18 აპრილი
კატეგორია:გარდაცვლილი 1995
კატეგორია:იტალიელი არგენტინელები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ხოსე მარია გიდო

**ხოსე მარია გიდო** (; დ. 29 აგვისტო, 1910, ბუენოს-აირესი — გ. 13 ივნისი, 1975, ბუენოს-აირესი) — არგენტინელი პოლიტიკოსი. არგენტინის პრეზიდენტი 1962-1963 წწ. თანამდებობა ეკავა 1962 წლის 29 მარტიდან, 1963 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ხოსე მარია გიდო ბიოგრაფია (ესპანურად)

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  29 აგვისტო
კატეგორია:დაბადებული 1910
კატეგორია:გარდაცვლილი 13 ივნისი
კატეგორია:გარდაცვლილი 1975
კატეგორია:ბუენოს-აირესში დაბადებულები
კატეგორია:ლიდერები რომლებმაც ძალაუფლება ხელში აიღეს პუტჩით
ხუან კარლოს ონგანია

**ხუან კარლოს ონგანია** (; დ. 17 მარტი, 1914, მარკოს-პასი (ბუენოს-აირესი) — გ. 8 ივნისი, 1995, ბუენოს-აირესი) — არგენტინელი პოლიტიკოსი. არგენტინის პრეზიდენტი 1966-1970 წლებში. თანამდებობა ეკავა 1966 წლის 29 ივნისიდან, 1970 წლის 8 ივნისამდე, გარდაცვალებამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ხუან კარლოს ონგანია - ბიოგრაფია 

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 17 მარტი
კატეგორია:დაბადებული 1914
კატეგორია:გარდაცვლილი 8 ივნისი
კატეგორია:გარდაცვლილი 1995
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
გა'ჰულის მცველები

'''გა'ჰულის მცველები'* ()  — მწერალ  კეტრინ ლესკის ეპიკური ფენტეზის ჟანრის რომანების სერია. იგი გამოსცა გამომცემლობამ Scholastic Corporation. 2008 წელს გამოვიდა სერიის უკანასკნელი რომანი ნაცრის ომი. სულ გამოცემულია ამ სერიის 15 წიგნი. გარდა ამისა, არსებობს კიდევ რამდენიმე დამატებითი წიგნი.

სერიის პირველი სამი წიგნი ფილმის *მცველთა ლეგენდა: გა'ჰულის ბუები'' სახით 2010 წელს გადაიღო რეჟისორმა ზეკ სნაიდერმა.

## რესურსები ინტერნეტში 
*კეტრინ ლესკის ოფიციალური საიტი
*ნაწარმოებების ოფიციალური საიტი 
*საიტი Noble Guardians of Ga’Hoole 

კატეგორია:ფენტეზი რომანები
არტურო უმბერტო ილია

**არტურო უმბერტო ილია** (; დ. 4 აგვისტო, 1900, ბუენოს-აირესი —  გ. 18 იანვარი, 1983, კორდოვა) —  არგენტინელი პოლიტიკოსი. არგენტინის პრეზიდენტი 1963–1966  წლებში თანამდებობა ეკავა 1963 წლის 12 ოქტომბრიდან, 1966 წლის 28 ივნისამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* არტურო უმბერტო ილია - ბიოგრაფია

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული    4 აგვისტო
კატეგორია:დაბადებული 1900
კატეგორია:გარდაცვლილი    18 იანვარი
კატეგორია:გარდაცვლილი 1983
კატეგორია:იტალიელი არგენტინელები
კატეგორია:გადატრიალების შედეგად თანამდებობიდან გადაყენებული ლიდერები
ტერტონი

**ტერტონი** (ტიბ: གཏེར་སྟོན་, ვაილი: gter ston „ტერტონ“ — „განძის აღმომჩენნი“) — პირი, რომელიც პოულობს, აღმოაჩენს ტერმას. ტერტონები გურუ პადმასამბჰავას 25 მთავარი მოსწავლის რეინკარნაციებად ითვლებიან. ნიინგმას წმინდა წერილები ტერმების აღმოჩენებით განახლდა. 

## 5 მეფე-ტერტონი
* ნიანგ რალ ნიიმა ოსერი (1124—1192)
* გურუ ჩოკი ვანგჩუკი (1212—1270)
* დორჯე ლინგპა (1346—1405)
* პემა ლინგპა (1450—1521)
* ჯამიანგ ქიენცე ვანგპო (1820—1892)

## იხილეთ აგრეთვე
* ტერმა

კატეგორია:ბუდიზმი
აუქციონი (რუსული ჯგუფი)

**აუქციონი** () არის რუსული როკ-ჯგუფი, რომელიც დაარსდა 1978 წელს  ლენინგრადში (ამჟამინდელი სანქტ-პეტერბურგი).

ჯგუფი ჩამოაყალიბეს ლეონიდ ფიოდოროვმა, ვიქტორ ბონდარიკმა და დიმიტრი ოზიორსკიმ. სახელი АукцЫон კოლექტივმა 1983 წლის მაისში დაირქვა. სხვადასხვა წლებში იგი გამოირჩეოდა აქტივიზმით, რაც მაგალითად, გამოიხატა 1989 წელს სექსუალურ უმცირესობათა მხარდამჭერ ფესტივალზე გამოსვლა.

ამჟამად ჯგუფის უკანასკნელი სტუდიური ალბომია *Девушки поют* (გოგონები მღერიან, 2007).

## დისკოგრაფია 
;სტუდიური ალბომები

* Вернись в Сорренто (1986)
* Как я стал предателем (1989)
* В Багдаде всё спокойно (1989)
* Жопа (1990)
* Бодун (1991)
* Чайник вина (1992, ხვოსტი და აუქციონი)
* Птица (1994)
* Жилец вершин (1995, ხვოსტი და აუქციონი)
* Это мама (2002)
* Девушки поют (2007)

## რესურსები ინტერნეტში 
* ჯგუფის ოფიციალური საიტი
* ჯგუფის ოფიციალური აშშ გვერდი
* АУКЦЫОН.RU  — არაოფიციალური საიტი

კატეგორია:რუსული როკ-ჯგუფები
ლას-პარინასი

[მინი|ლას-პარინასი, [ანტოფაგასტა-დე-ლა-სიერა]]
**ლას-პარინასი** — გეოლოგიური და კულტურული რეგიონი ჩრდილო-დასავლეთ არგენტინაში. მოიცავს უნიკალურ ვულკანურ გეომორფოლოგიას და ადამიანთა დასახლებების საკმაოდ დიდ ისტორიას. დღეისათვის, რეგიონი მეცხოველეობის მსხვილი ცენტრია, სადაც წამყვანია ლამისა და ცხვრის მატყლის წარმოება. 

რეგიონი მისი დადასტურებული კულტურული და ბუნებრივი ღირებულებებით, შეყვანილია იუნესკოს მსოფლიო მემკვიდრეობის საცდელ სიაში. 

ლას-პარინასი მსოფლიო მემკვიდრეობის საცდელ სიაში შევიდა როგორც შერეული კატეგორიის ძეგლი (*კულტურული + ბუნებრივი*) 2001 წლის 15 ნოემბერს. 

## რესურსები ინტერნეტში
*ლას-პარინასი - იუნესკოს მსოფლიო მემკვიდრეობის ცენტრი
*ფოტო 

## სქოლიო
კატეგორია:არგენტინის გეოგრაფია
კატეგორია:მსოფლიო მემკვიდრეობის საცდელი სიის ძეგლები არგენტინაში
კატეგორია:იუნესკოს მსოფლიო მემკვიდრეობის საცდელი სიის ძეგლები
მახაში (ლენტეხის მუნიციპალიტეტი)

**მახაში** — ნასოფლარი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩიხარეშის თემი), სვანეთის ქედის სამხრეთ კალთაზე, მდინარე ცხენისწყლის მარჯვენა მხარეს. ზღვის დონიდან 1480 მეტრი, ლენტეხიდან 42 კილომეტრი.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:ლენტეხის მუნიციპალიტეტის ნასოფლარები
მზის მოგზაური

***მზის მოგზაური*** (ისლ: Sólfar) არის ქანდაკება რეიკიავიკში, ისლანდია, იოუნ კუნარ აურნასონის მიერ. მდებარეობს რეიკიავიკის ქალაქის ცენტრის ჩრდილოეთ პორტთან და მიანიშნებს მზისკენ, როდესაც ის ჩრდილოეთით ექცევა. ქანდაკება რკინისგანაა აგებული და ვიკინგურ ხომალდსაა მიმსგავსებული.

## იხილეთ აგრეთვე
*ისლანდიის ხელოვნება

## სქოლიო
კატეგორია:ისლანდიური ხელოვნება
კატეგორია:ქანდაკებები
კალჩაკის ხეობა

მინი|250პქ|კალჩაკის ხეობა, კებრადა-ლას-კონჩასი
**კალჩაკის ხეობა** () — რეგიონი ჩრდილო-დასავლეთ არგენტინაში. კვეთს კატამარკის, ტუკუმანის და სალტის პროვინციებს. ხეობა ძალზე ცნობილია თავის ფერთა კონტრასტით და უნიკალური გეოგრაფიული ლანდშაფტით, რომელიც მოიცავს როგორც მთის უდაბნოებს, ასევე სუბტროპიკულ ტყეებს. 

ხეობა შედგება მრავალი სხვა დასახელების ხეობისა და მდინარისგან, მაგალითად კებრადა-დელ-ტოროს ხეობა, ლერმას ხეობა ქალაქ სალტის სიახლოვეს. მდინარეები: ესკოპიო, კონჩასი, კაფაიატე, სანტა-მარია და ა.შ. 

ერთ დროს ეს ხეობა მრავალი ტომით იყო დასახლებული. ტუკუმანის პროვინციის ტერიტორიაზე აღმოჩენილია კილმესის ხალხის ნანგრევები. აქ ასევე ცხოვრობდნნენ კალჩაკები. ამ ტერიტორიაზე ესპანელთა მსოვლამდე, ადგილობრივები განიცდიდნენ ინკების იმპერიის სასტიკ შემოსევებს. 

აქ მდებარე ტურისტებში პოპულარული ქალაქებია ტაფი-დელ-ვალე, კაფაიატე, სანტა-მარია. ხეობის დასავლეთ კიდეში მდებარეობს ლოს-კარდონესის ეროვნული პარკი. 

## გალერეა
 
File:Cachi overview.jpg|კაჩი
File:Quebrada de las Flechas - Argentina.jpg|კებრადა-დე-ლას-ფლეჩასი
File:Tour to the Quebrada de las Conchas.jpg|ტური კებრადა-დე-ლას-კონჩასზე
File:Garganta del Diablo.jpg|გარგანტა-დელ-დიაბლო
File:Vineyards near mountains.jpg|ვენახები კაფაიანტეში

## რესურსები ინტერნეტში
* სალტის ტურისტული ოფისი 
* ტუკუმანის ტურისტული ოფისი 
*არგენტინის ტურიზმის საბჭო 
*არგენტინის ჩრდილო-დასავლეთი 
* Entre Quilmes y Calchaquíes
*კალჩაკის ხეობის ფოტოები 

კატეგორია:არგენტინის გეოგრაფია
კატეგორია:არგენტინის ტურიზმი
კატეგორია:მსოფლიო მემკვიდრეობის საცდელი სიის ძეგლები არგენტინაში
კატეგორია:იუნესკოს მსოფლიო მემკვიდრეობის საცდელი სიის ძეგლები‎
სამანტაბჰადრა

thumb|
**სამანტაბჰადრა** (სანსკ.-დევანაგარი: समन्तभद्र samantabhadra; ტიბ: ཀུན་ཏུ་བཟང་པོ ვაილი: kun tu bzang po *კუნტუსანგპო* - „ყოვლადკეთილი“) მაჰაიანა ბუდიზმში არის ბოდჰისატვა. ბუდდჰა შაკიამუნთან და ბოდჰისატვა მანჯუშრისთან ერთად ქმნის „შაკიამუნის სამებას“. არის ლოტოსის სუტრის პატრონი; ავატამსაკა სურტის მიხედვით, შექმნა დიდი 10 აღთქმა, რაც ბოდჰისატვათა საფუძველია. 

იაპონიაში, ძირითადად, თენდაისა და შინგონის სექტები ბოდჰისატვად ცემენ თაყვანს და ნიჩირენის სექტაში - ლოტოსის სუტრის მფარველად. 

ვაჯრაიანას მიმდინარეობის ნიინგმას სკოლაში სამანტაბჰადრა თავდაპირველ ბუდდჰად ითვლება უხილავ იაბ-იუმის კავშირში თავის მეუღლე სამანტაბჰადრისთან. 

სამანტაბჰადრა, როგორც წესი, შავადაა გამოსახული. *„დორჯე ზაჰორმას ქუდი“* სამანტაბჰადრას გამოსახულებითაა შემკული.

## სქოლიო
კატეგორია:ბოდჰისატვები
არგენტინის ეროვნული კონგრესი

**არგენტინის ეროვნული კონგრესი** () — არგენტინის საკანონმდებლო ორგანო. შედგება ორი პალატისგან: 72 ადგილიანი სენატისა და 257 ადგილიანი დეპუტატთა პალატისგან.

კონგრესის შენობა მდებარეობს ბუენოს-აირესში, დე-მაიოს გამზირის დასავლეთ ნაწილის ბოლოში.

ჩვეულებრივი სესიები გრძელდება 1 მარტიდან 30 ნოემბრამდე, მაგრამ შესვენების დროს, საჭიროების შემთხვევაში არგენტინის პრეზიდენტს შეუძლია მოიწვიოს საგანგებო სესია.  სათანადო მანდატის განმავლობაში, სენატორები და დეპუტატები სარგებლობენ საპარლამენტო იმუნიტეტით, რომელიც შესაძლებელია მოხსნილ იქნას თავიანთ კოლეგების მიერ, თუ ისინი წასწრებულ იქნებიან კრიმინალურ ფაქტზე.

კონგრესი უფლებამოსილია დაამტკიცოს ან უკუაგდოს ნებისმიერი საერთაშორისო ხელშეკრულება, რომელსაც არგენტინა სხვა ქვეყნებთან თუ ორგანიზაციებთან აფორმებს. კონგრესის მოვალეობაში შედის ასევე გამოსცეს დეკლარაცია არგენტინის შეიარაღებული ძალების მობილიზაციის შესახებ ქვეყნის ტერიტორიის შიგნით თუ მის ფარგლებს გარეთ.

კონგრესის შენობა 1898-1906 წლებში აშენდა, ესთეტიკური დეტალების დონეზე კი მხოლოდ 1946 წელს დასრულდა.

## იხილეთ აგრეთვე
*არგენტინის სენატი
*არგენტინის დეპუტატთა პალატა
*არგენტინის პოლიტიკა
*არგენტინის კონსტიტუცია
*არგენტინის პრეზიდენტი

## რესურსები ინტერნეტში
*კონგრესის ოფიციალური საიტი 
*Google Maps-ის თანამგზავრული სურათები

## სქოლიო
კატეგორია:არგენტინის პოლიტიკა
კატეგორია:არგენტინის არქიტექტურა
შაირი

**შაირი** (არაბ. ში'რ – ლექსი) — მონორითმული ოთხტაეპიანი კატრენი, რომელსაც ხანდახან რუსთაველისეულ კატრენსაც უწოდებენ. ძველ ქართულში გამოიყენებოდა ზოგადად ლექსის აღსანიშნავად: *„გრძელი სიტყვა მოკლედ ითქმის შაირია ამად კარგი“*. შაირს რუსთაველი იყენებს ვეფხისტყაოსანის დაწერაში. აღმოსავლეთ საქართველოს მთიანეთში შაირი ეწოდებოდა გამკენწლავი ხასიათის ლექსს.

ის შედგება ოთხი თექვსმეტმარცვლიანი რიგით, მერვე და მეცხრე მარცვლებს შორის ცეზურით. მაშინ როდესაც სტროფში არის ხუთმარცვლიანი რითმა, შაირში ძირითადად გამოიყენება ფემინინურ ან დაქტილიურ რითმას. უნდა აღინიშნოს რომ მიუხედავად ამ ტიპის რითმების გამოყენებისა ქართულ შაირში ენის თავისებურებიდან გამომდინარე მახვილი არის ძალიან მსუბუქი, რადგან  ქართული არის ძალიან დინამიკური ენა და ძალიან სუსტი მახვილი კეთდება ბოლოდან მესამე მარცვალზე სამ ან მეტმარცვლიან სიტყვებზე და ბოლოს წინა მარცვალზე ორმარცვლიან სიტყვებზე. 

## ტიპები
არსებობს რვამარცვლიანი შაირის ორი სახეობა: მაღალი (ქორეულ–პეონური) და დაბალი (ქორეულ–დაქტილიური) შაირები. რუსთაველს აქვს გამოყენებული ორივე.

### მაღალი შაირი
რვამარცვლიან მაღალ შაირს აქვს მცირე ცეზურა ოთხი მარცვლის შემდეგ. ხაზები დაყოფილია ოთხმარცვლიან ნაწილებად, სადაც ცეზურა გამოიყენება მეორე ნაწილის შემდეგ: xxxx&nbsp;xxxx//xxxx&nbsp;xxxx.
გაორკეცებული რვამარცვლიანი მაღალი შაირი გვაძლევს 16-მარცვლიან მაღალ შაირს რომლის მთავარი ცეზურა არის რვა მარცვლის შემდეგ.

### დაბალი შაირი
8-მარცვლიან დაბალ შაირში ხაზები დაყოფილია ხუთ და სამმარცვლიან ნაწილად, ცენზურით მეორე ნაწილის შემდეგ: xxxxx&nbsp;xxx//xxxxx&nbsp;xxx. 
გაორმაგებული რვამარცვლიანი დაბალი შაირი ქმნის თექვსმეტმარცვლიან შაირს მთავარი ცეზურით რვა მარცვლის შემდეგ და დამხმარე ცეზურებით სამი ან ხუთი მარცვლის შემდეგ.

## რესურსები ინტერნეტში
*Shairi: პოეზიის ბაზა/ პოეზიის სასწავლო მასალები.

კატეგორია:ქართული ლიტერატურა

## ლიტერატურა
ალფონსინა სტორნი

**ალფონსინა სტორნი** (; დ. 29 მაისი, 1892 — გ. 25 ოქტომბერი, 1938) — ლათინოამერიკელი პოეტი და მწერალი, ლათინოამერიკული მოდერნიზმისა და ფემინიზმის ერთ-ერთი უმნიშვნელოვანესი წარმომადგენელი. 

## ნაწარმოებები
* 1916 *La inquietud del rosal* („ვარდის მოუსვენრობა“)
* 1918 *El dulce daño* („ტკბილი ვნება“)
* 1919 *Irremediablemente* („გამოუსწორებელი“)
* 1920 *Languidez* („ლაგუიდნესი“)
* 1925 *Ocre* („ჟანგმიწა“)
* 1926 *Poemas de amor* („სასიყვარულო ლექსები“)
* 1927 *El amo del mundo: comedia en tres actos*   („სიტყვის მასტერი: კომედია სამ აქტად“)
* 1932 *Dos farsas pirotécnicas*   („ორი ვირტუოზული ფარსი“)
* 1934 *Mundo de siete pozos* („შვიდი ჭაბურღილის მსოფლიო“)
* 1938 *Mascarilla y trébol* („ნიღაბი და სამყურა“)
**Post mortem:**
* 1938 *Antología poética* („ლექსის ანთოლოგია“)
* 1950 *Teatro infantil* („თამაშები ბავშვებისათვის“)
* 1968 *Poesías completas* („დასრულებული პოეტური ნაშრომები“)
* 1998 *Nosotras y la piel: selección de ensayos* („ჩვენ (ქალები) და ტყავი: რჩეული ესეები“)

## რესურსები ინტერნეტში
*ალფონსინა სერვანტესის ვირტუალურ ბიბლიოთკაში (ესპანური)
*ალფონსინა, 1957 წლის ფილმი, მთავარ როლში ამელია ბენცი (ესპანური)
**Peso Ancestral*-ს ინგლისური თარგმანი

## სქოლიო
კატეგორია:არგენტინელი პოეტები
კატეგორია:არგენტინელი მწერლები
კატეგორია:დაბადებული 1892
კატეგორია:გარდაცვლილი 1938
კატეგორია:არგენტინელი ქალი პოეტები
კატეგორია:XX საუკუნის არგენტინელი პოეტები
კატეგორია:XX საუკუნის ქალი მწერლები
კატეგორია:მწერლები ანბანის მიხედვით
ლეუშერი (ლენტეხის მუნიციპალიტეტი)

**ლეუშერი** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩოლურის თემი), ლეჩხუმის ქედის ჩრდილოეთ კალთის ძირას, მდინარე ცხენისწყლის მარცხენა ნაპირზე. ზღვის დონიდან 1040 მეტრი, ლენტეხიდან 16 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 48 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
მამი

**მამი** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩოლურის თემი), სვანეთის ქედის სამხრეთ კალთაზე, მდინარე ცხენისწყლის მარჯვენა მხარეს. ზღვის დონიდან 1100 მეტრი, ლენტეხიდან 16 კილომეტრი. სოფელში დგას ბაბლუანების კოშკი.

## დემოგრაფია
2014 წლის აღწერის მონაცემებით სოფელში ცხოვრობს 31 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
ლუარსაბ თათქარიძე (ლიტერატურული კონკურსი)

**ლუარსაბ თათქარიძე** – 2003 წელს ჩატარებული ლიტერატურული კონკურსი. გაიმართა ჟურნალ „ომეგას“ თაოსნობით. კონკურსის სახელი შეარჩიეს ილია ჭავჭავაძის ნაწარმოების კაცია ადამიანი?!–ს მიხედვით. გარდა ამისა, ასეთი სახელწოდების შერჩევისკენ კონკურსის ორგანიზატორებს უბიძგა 1950–1970–იან წლებში გორში არსებული ბოჰემური გაერთიანების სახელწოდებამ – „ლუარსაბ თათქარიძის სახელობის მეარტალეთა საზოგადოება“. კონკურსის გამარჯვებულები ხდებოდნენ საუკეთესო ნოველების შემქმნელები თემაზე – გასტრონომია ლიტერატურაში. ჟიურის თავმჯდომარე იყო როსტომ ჩხეიძე, იდეის ავტორი ნატო ჩხეიძე. სულ ჟიურიმ მიიღო 97 ნამუშევარი. I პრემია და 1000 ლარი მიიღო ნუგზარ შატაიძემ ნოველისთვის „სტუმარი ღვთისაა“. მეორე პრემია მიიღო ორმა ავტორმა: ირაკლი სამსონაძემ („მექათმე გაბრიელის ბაღი“) და თამრი ფხაკაძემ ნოველისთვის „ჟამი არს რისა?“ მესამე პრემია  მიენიჭა ვანო ჩხიკვაძეს ნაწარმოებისთვის იყო... ჟიურიმ საგანგებო პრიზით აღნიშნა ვოვა კიკალიშვილის „გარდასულ დღეთა მოგონებები“.  ნაწარმოებები გამოქვეყნდა გაზეთში ჩვენი მწერლობა. 

## სქოლიო
კატეგორია:ლიტერატურული კონკურსები
ლესემა

**ლესემა** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა მხარეს. ზღვის დონიდან 820 მეტრი, ლენტეხიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 81 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
ბენალმადენის გასხივოსნების სტუპა

[frame|right|გასხივოსნების სტუპა, [ბენალმადენა]]
**გასხივოსნების სტუპა** არის ევროპაში უდიდესი სტუპა (33 მეტრის) ბენალამდენაში, ანდალუსიის რეგიონში, ესპანეთი. გაიხსნა 2003 წლის 5 ოქტომბერს და იყო დიდი ბუდისტი ოსტატის - ლოპონ ცეჩუ რინპოჩეს ბოლო პროექტი.

ბუდიზმში, სტუპა არის მონუმენტი, რომელიც განასახიერებს მშვიდობას, აყვავებასა და ჰარმონიას, ასევე გამოიყენება მედიტაციისთვის. *გასხივოსნების სტუპა* (ტიბ: *ჩან ჩუბ ჩორტენ*) განასახიერებს ბუდდჰა შაკიამუნის გასხივოსნებას. სტუპის შიგნით უზარმაზარი სამედიტაციო დარბაზია, რომელიც ტიბეტური ბუდიზმისა და ჰიმალაური კულტურის გამოფენებისთვისაც გამოიყენება. სამედიტაციო ოთახის კედლები ისტორიული ბუდდჰა შაკიამუნის ცოვრების სცენებითაა მოხატული.

სტუპა გახსნა მ.უ. კუნსიკ შამარ რინპოჩემ, ტიბეტური ბუდიზმის *კარმა კაგიუს* სკოლის მეორე უმთავრესმა მასწავლებელმა. ასევე ესწრებოდა ბჰუტანის სამეფოს მინისტრი - ლომპო სანჯე ნგოდუპი, ოლე ნიდაჰლი და ბენალმადენის მერი - ენრიკე ბოლინი.

## რესურსები ინტერნეტში 
* ბენალმადენის გასხივოსნების სტუპის საიტი
* ბენალმადენის სტუპის ფოტოები, ესპანეთი 
* ბენალმადენის სტუპა Google Maps-ზე

კატეგორია:სტუპები
ლევახანე

**ლევახანე** — სოფელი სამეგრელო-ზემო სვანეთის მხარის მარტვილის მუნიციპალიტეტში. ბანძის თემი (სოფლები: ბანძა, ლევახანე, ლეკეკელე, ლეპატარავე). მდებარეობს ოდიშის ვაკეზე, მდინარე აბაშის მარცხენა მხარეს. ზღვის დონიდან 85 მ, მარტვილიდან 15 კმ, აბაშიდან (უახლოესი რკინიგზის სადგური) 23 კმ.

## დემოგრაფია
2014 წლის აღწერის მონაცემებით სოფელში ცხოვრობს 104 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
იაკობი (იაკობიშვილი)

**მთავარეპისკოპოსი იაკობი**  (ერისკაცობაში — **კონსტანტინე უსუფის ძე იაკობიშვილი**; დ. 1 მარტი, 1962, თბილისი) — საქართველოს მართლმადიდებელი ეკლესიის მღვდელმთავარი, ბოდბის ეპარქიის მთავარეპისკოპოსი. სრულიად საქართველოს კათოლიკოს–პატრიარქის ქორეპისკოპოსი, საქართველოს საპატრიარქოს საფინანსო-ეკონომიკური საბჭოს თავმჯდომარე, სრულიად საქართველოს კათოლიკოს-პატრიარქის სრულუფლებიანი წარმომადგენელი თბილისის წმიდა ანდრია პირველწოდებულის სახელობის ქართულ უნივერსიტეტში. ანგელოზის დღე — 5 ნოემბერი (მოციქულ იაკობის ხსენება); კათედრა ბოდბეში, რეზიდენცია ბოდბესა და სიღნაღში.

## ბიოგრაფია
1979 წელს დაამთავრა ქ. თბილისის კომაროვის სახელობის ფიზიკა-მათემატიკური სკოლა. ამავე წელს ჩააბარა ქ. თბილისის ივანე ჯავახიშვილის სახ. სახელმწიფო უნივერსიტეტის მექანიკა-მათემატიკის ფაკულტეტზე. 2003 წლის 15 მარტი – ბერად აღიკვეცა და ეწოდა სახელად იაკობი; 2010 წლის 7 მაისი – წმინდა სინოდმა სტეფანწმინდისა და ხევის ეპარქიაში მოღვაწე არქიმანდრიტი იაკობი გამოირჩია ცურტაველ ეპისკოპოსად და ქორეპისკოპოსად; 2010 წლის 9 მაისი, მცხეთის საპატრიარქო ტაძარში უწმიდესიმა და უნეტარესმა ილია მეორემ, წმიდა სინოდის წევრ მღვდელმთავრების თანამწირველობით, ეპისკოპოსად აკურთხა; 2010 წლის ოქტომბერში მეუფე იაკობი დაინიშნა პატრიარქის სრულუფლებიან წარმომადგენლად საქართველოს საპატრიარქოს წმიდა ანდრია პირველწოდებულის სახელობის ქართულ უნივერსიტეტში; 2010 წლის 21 დეკემბერი – ცურტავის ეპისკოპოსი იაკობი დაინიშნა გარდაბნისა და მარტყოფის ეპისკოპოსად.. 2013 წლიდან ბოდბელი ეპისკოპოსია.

## იხილეთ აგრეთვე 
*საქართველოს ეკლესიის წმინდა სინოდი

## რესურსები ინტერნეტში
*იაკობი – ბოდბელი ეპისკოპოსი 

## სქოლიო
კატეგორია:დაბადებული 1962
კატეგორია:ქართველი ეპისკოპოსები
კატეგორია:დაბადებული 1 მარტი
ლემიქავე

**ლემიქავე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. აბედათის თემი (სოფლები: აბედათი, ლემიქავე, ლექაჯაიე, ჯოლევი), მდებარეობს ოდიშის ვაკეზე, მდინარე ტეხურის მარცხენა მხარეს. ზღვის დონიდან 180 მ, მარტვილიდან 14 კმ.

## დემოგრაფია
2014 წლის აღწერის მონაცემებით სოფელში ცხოვრობს 424 ადამიანი.

## ლიტერატურა 
## სქოლიო
კატეგორია:მარტვილის მუნიციპალიტეტის სოფლები
ლეკვანტალიე

**ლეკვანტალიე** ან ადგ. **ეკვატაჲე**— სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. ნაგვაზავოს თემი (სოფლები: ზემო ნაგვაზავო, ქვემო ნაგვაზავო, ლეკვანტალიე). მდებარეობს ოდიშის ვაკეზე, მდინარეებს ცხენისწყალსა და ნოღელას შორის. ზღვის დონიდან 130 მ, მარტვილიდან 8 კმ, აბაშიდან (უახლოესი რკინიგზის სადგური) 28 კმ.

სოფლის სახელწოდება მოდის გვარიდან კვანტალიანი, თუმცა ადგილობრივები სოფელს ეძახიან *ეკვატაიაეს*, რაც უკავშირდება გვარის *კვატაია*.

ადგილობრივები გვარს „კვანტალიანი“, მეგრულად თქმისას წარმოთქვამენ როგორც „კვატაია“.
რაც, სავარაუდოდ უნდა იყოს ძველ დროში, იმ დროისთვის ამ ტერიტორიაზე უცხო გვარის გამოჩენის გამეგრულების ანუ გაშინაურების მცდელობა.

დღემდე ამ გვარს (კვანტალიანს),  ნაგვაზაოს თემში და მოსაზღვრე სოფლებში ეძახიან კვატაიას.

რადგან მეგრული ენის მარტვილურ თქმაში ასო-ბგერა „ლ“ ძალიან შეზღუდულია, სოფელსაც ეკვატაიეს ეძახიან.

ასევე ამ თემისთვის (ნაგვაზაო) სხვა იშვიათი გვარებისთვის, მაგალითად ადგილობრივ ბოლქვაძეს უწოდებენ ბარქვაიას, ხოლო ფუტკარაძეს —ფუტკარაიას.

## დემოგრაფია
2014 წლის აღწერის მონაცემებით სოფელში ცხოვრობს 125 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
Rule the World

**Rule the World** — ჯგუფ Take That-ის სინგლი. იგი ჟღერს ფილმში „ვარსკვლავური მტვერი“ (2007).

სიმღერა დაიწერა სპეციალურად ფილმისათვის, 2007 წელს. იგი ასევე სრულდებოდა ჯგუფის 2009 წლის ტურის მსვლელობისას.

სიმღერის ოფიციალური მუსიკალური ვიდეო გადაღებულია ები როუდის სტუდიაში. მისი პრემიერა გაიმართა 2007 წლის 22 სექტემბერს.

## სიმღერების სია 
;UK CD single
# Rule the World (რადიოს ვერსია) – 3:58
# Stay Together – 3:57

;German CD single
# Rule the World (რადიოს ვერსია) – 3:58
# Stay Together – 3:57
# Rule the World (ვიდეო) – 4:00

## სქოლიო 
კატეგორია:2007 წლის სიმღერები
კატეგორია:Take That-ის სიმღერები
კატეგორია:2007 წლის სინგლები
Someone Saved My Life Tonight

„**Someone Saved My Life Tonight**“ — ელტონ ჯონის სიმღერა და სინგლი ალბომიდან *Captain Fantastic and the Brown Dirt Cowboy.* სიმღერაში საუბარია მისი ავტორების, ელტონ ჯონისა და ბერნი ტოპენის რთულ ცხოვრებაზე და მუსიკალურ ბიზნესში თავის დამკვიდრებაზე. ბილბორდის ჩარტში სინგლმა #4 პოზიციას მიაღწია.

ტოპენის მიერ დაწერილ ტექსტში ყურადღება გამახვილებულია 1969 წელზე, პერიოდზე, როდესაც ელტონ ჯონი ჯერ არ იყო პოპულარული და იქორწინა ლინდა ვუდროუსთან. წარუმატებელ ქორწინებაზე ფიქრისას ჯონს თვითმკვლელობის მცდელობა ჰქონდა. იგი მეგობრებმა შეიფარეს. განსაკუთრებით დიდი სითბო გამოიჩინა ჯონ ბოლდრიმ და სწორედ მასზეა საუბარი სიმღერის სათაურში - *ვიღაცამ გადამარჩინა*.

სიმღერის ხანგრძლივობაა  6:45. ლეიბლზე სცადეს მისი შემოკლება, მაგრამ ელტონ ჯონის ზეწოლით, უარი თქვეს ამაზე.

სიმღერა ხშირად შესრულებულა მუსიკოსის კონცერტებზე. აღსანიშნავია ნიუ იორკის ცენტრალურ პარკში 1980 წლის სექტემბერში წარმოდგენილი ვერსია.

## სქოლიო 
კატეგორია:ელტონ ჯონის სიმღერები
კატეგორია:1974 წლის სიმღერები
კატეგორია:როკ-ბალადები
კატეგორია:1975 წლის სინგლები
მოსახლეობის გეოგრაფია

მინი|300პქ|მოსახლეობის სიმჭიდროვის რუკა
**მოსახლეობის გეოგრაფია** საზოგადოებრივი გეოგრაფიის შემადგენელი ნაწილია. მისი შესწავლის მთავარი საგანი არის მოსახლეობა. უფრო კონკრეტულად კი მისი ზრდა ან შემცირება, მიგრაციები, ეთნიკური, რელიგიური თუ ენობრივი შემადგენლობა და ა.შ. მოსახლეობის გეოგრაფია, დემოგრაფიას, როგორც მეცნიერებას,  განიხილავს გეოგრაფიულ პერსპექტივაში. ის ფოკუსირდება მოსახლეობის განაწილების ხასიათზე სივრცულ კონტექსტში. მაგალითისათვის, შეგვიძლია დავხედოთ მოსახლეობის სიმჭიდროვის რუკას, აქ აშკარად შევამჩნევთ მოსახლეობის არათანაბარ გადანაწილებას დედამიწაზე. 
მოსახლეობის გეოგრაფია შეისწავლის:
*დემოგრაფიულ ფენომენებს (შობადობა, სიკვდილიანობა, ზრდის მაჩვენებელს და ა.შ.) დროსა და სივრცეში. 
*მოსახლეობის რაოდენობის ზრდასა და შემცირებას.
*მოსახლეობის მოძრაობას და ცვალებადობას. 
*პროფესიულ სტრუქტურას
*დასახლებების დაჯგუფებას.

ყველა ზემოთ ჩამოთვლილი განიხილება დროსა და სივრცეში. 

კატეგორია:დემოგრაფია
კატეგორია:საზოგადოებრივი გეოგრაფია
კულტურის გეოგრაფია

**კულტურის გეოგრაფია** — საზოგადოებრივი გეოგრაფიის ერთ-ერთი განშტოება. შეისწავლის კულტურულ პროდუქტებსა და ნორმებს და მათ ცვალებადობას დროსა და სივრცეში. ფოკუსირდება აღწეროს და გააანალიზოს ენები, რელიგიები, ეკონომიკა, მთავრობები და სხვა კულტურული ფენომენების ცვალებადობის ან შენარჩუნების მუდმივა ერთი ადგილიდან მეორეში, ასევე ხსნის როგორ მოქმედებენ ადამიანები სივრცეში.

კულტურის გეოგრაფიის შესწავლის არეალი საკმაოდ ფართოა.

## სქოლიო
კატეგორია:გეოგრაფია
კატეგორია:საზოგადოებრივი გეოგრაფია
კატეგორია:კულტურის გეოგრაფია
კატეგორია:გეოგრაფიის დარგები
სილვინა ოკამპო

**სილვინა ოკამპო აგუირე** (; დ. 28 ივლისი, 1903 წელი – გ. 14 დეკემბერი, 1993 წელი) — არგენტინელი პოეტი და მწერალი.

ოკამპო დაიბადა ბუენოს-აირესში, მანუელ ოკამპოსა და რამონა აგუირეს ოჯახში, სადაც ექვსი შვილიდან ყველაზე პატარა იყო. განათლება მიიღო სახლში კერძო მასწავლებლისგან. მისი ერთ-ერთი და იყო ვიქტორია ოკამპო, ლიტერატურული ჟურნალის „*Sur*“ გამომცემელი.

სილვინა ოკამპო საფრანგეთში ჯორჯო დე კირიკოს ხელმძღვანელბით მხატვრობას სწავლობდა. 1940 წელს დაქორწინდა ადოლფო ბიოი კასარესიზე, რომლის საყვარელიც 1933 წლიდან იყო. 1954 წელს იშვილა მეუღლის ქალიშვილი – მარტა ბიოი ოკამპო (1954-1994).

## რესურსები ინტერნეტში 
*ოკამპოს ესპანურ ენოვანი გვერდი .
*ოკამპოს ნაწერები .
*ოკამპოს კოლექცია ნოტრ-დამში .

## სქოლიო
კატეგორია:არგენტინელი პოეტები
კატეგორია:დაბადებული 1903
კატეგორია:გარდაცვლილი 1993
კატეგორია:მწერლები ანბანის მიხედვით
კატეგორია:ბუენოს-აირესში დაბადებულები
რადიკალური სამოქალაქო კავშირი

**რადიკალური სამოქალაქო კავშირი** () —  პოლიტიკური პარტია არგენტინაში, შედის სოციალისტური ინტერნაციონალის შემადგენლობაში. დაარსდა 1891 წელს.

პარტიის რიგებიდან პრეზიდენტები გახდნენ იპოლიტო ირიგოიენი (1916–1922; 1928-1930) და მარსელო ტორკუატო დე ალვეარი (1922–1928). 1930-1958 წწ. პარტია ოპოზიციაშია. 1958-1966 წწ. პარტიის ორი წარმომადგენელი კვლავ პრეზიდენტია: არტურო ფრონდისი (1958–1962) და არტურო უმბერტო ილია (1963–1966). 1966-1983 წწ. პარტია პერონისტებისა და სამხედრო დიქტატურის ოპოზიციაშია. 1983 წელს პარტიის წარმომადგენელი რაულ ალფონსინი აირჩიეს პრეზიდენტად (თანამდებობაზე იყო 1989 წლამდე). პარტიის წარმომადგენელია ასევე ფერნანდო დე ლარუა, რომელიც ქვეყანას სათავეში ედგა 1999–2001 წწ. ამჟამად პარტია ოპოზიციაშია.

არგენტინის დეპუტატთა პალატაში 257 ადგილიდან პარტია ფლობს 42 მანდატს, ხოლო სენატში, 14 მანდატს 72-დან. 24 პროვინციის გუბერნატორიდან 4 რადიკალური სამოქალაქო კავშირის წევრია.

## რესურსები ინტერნეტში
პარტიის ოფიციალური საიტი

კატეგორია:არგენტინის პოლიტიკური პარტიები
კატეგორია:1891 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ანასტასია ერისთავ-ხოშტარია

**ანასტასია (ტასია) გიორგის ასული ერისთავი-ხოშტარია** (დ. 3 თებერვალი, 1868, გორი — გ. 1 მაისი, 1951, თბილისი) — ქართველი მწერალი, პედაგოგი, ქალთა უფლებების დამცველი.

## ბიოგრაფია 
ქსნის ერისთავთა საგვარეულოს წარმომადგენელი. დაიბადა პოდპურუჩიკ გიორგი დიმიტრის ძე ერისთავისა და ელისაბედ ზაალის ასულ ბაგრატიონ-დავითიშვილის ოჯახში. 1885 წელს დაამთავრა გორის ქალთა პროგიმნაზია, სოფ. ფცაში დააარსა უფასო სკოლა და უსასყიდლოდ ასწავლიდა გლეხთა ბავშვებს. სხვადასხვა დროს მეუღლესთან, მწერალ დუტუ მეგრელთან (დიმიტრი ხოშტარია), ერთად ცხოვრობდა ყარსში, ოლთისში, ნახიჩევანში, ერევანში. 1910 წლიდან დასახლდა გორში. 1915 წელს იქვე დააარსა ქალთა უფლებების დამცველი საზოგადოება „მანდილოსანი“ და პროპაგანდას უწევდა ხალხოსნურ იდეებს.  

ტასია ერისთავი-ხოშტარიას ლიტერატურული დებიუტი შედგა 1885 წელს, როდესაც ჟურნალ „ნობათში“ დაიბეჭდა მისი თარგმნილი ოსური ლეგენდა „ბესო“, ხოლო მოგვიანებით, 1893 წელს, გაზეთ „კვალში“ აკაკი წერეთლის შუამდგომლობით გამოქვეყნდა მისი პირველი ორიგინალური მოთხრობა „ბატონებმა არ დაიწუნეს“. მას მალე მოჰყვა იმდროინდელი ქართული სოფლის რეალისტური სურათებით მდიდარი ნაწარმოებები, რ-ებშიც მწერალმა წამოჭრა სოფლად გამეფებული ცრუმორწმუნეობის, უმეცრების, გლეხთა დუხჭირი ცხოვრების, ქალთა დაბეჩავებული მდგომარეობის, სამღვდელოების უზნეობის მწვავე პრობლემები („ლაზარემ გადააჭარბა“, „კამისია“, „მიწა“, „ეკლესიის გარშემო“ და სხვ.). საკმაო წარმატება ხვდა წილად ერისთავ-ხოშტარიას პირველ რომანს „მოლიპულ გზაზე“, რომელიც 1896 წელს ჟურნალ „მოამბეში“. ქალთა უფლებებს ეძღვნება რომანი „ბედის ტრიალი“ (1901) და მოთხრობა „კერა“. ავტორია აგრეთვე საბავშვო მოთხრობებისა: „შეუბრალებელი“, „პატარა მკურნალი“, „ფელამუში“, „პატარა ნებიერი“ და სხვ. 

საბჭოთა ოკუპაციის (1921) შემდეგ ერისთავ-ხოშტარია აქტიურ სამწერლობო მოღვაწეობას ჩამოშორდა და ძირითადად საკუთარი თხზულებების ახალი გამოცემებისთვის „პოლიტიკურად კორექტული“ წინასიტყვაობებით შემოიფარგლებოდა. ერისთავ-ხოშტარიამ დიდად შეუწყო ხელი ქართულ ლიტერატურაში რომანის ჟანრის დამკვიდრებას. დაკრძალულია მწერალთა და საზოგადო მოღვაწეთა დიდუბის პანთეონში.

## ბიბლიოგრაფია
* თხზულებანი, ტ. 1–3, თბ., 1952–1961.
## ლიტერატურა
* ჭილაია ს., უახლესი ქართული მწერლობა, თბილისი, 1972.
* ბაბუნაშვილი ზ., ნოზაძე თ., მამულიშვილთა სავანე, თბ., 1994. — გვ. 137.

## სქოლიო
კატეგორია:დიდუბის პანთეონში დაკრძალულები
კატეგორია:ქართველი ქალი მწერლები
კატეგორია:დაბადებული 1868
კატეგორია:გარდაცვლილი 1951
კატეგორია:საქართველოს საისტორიო და საეთნოგრაფიო საზოგადოების წევრები
კატეგორია:ქართველი პედაგოგები
კატეგორია:XIX საუკუნის ქართველები
კატეგორია:XX საუკუნის ქართველები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:მწერლები ანბანის მიხედვით
დიდაკ ვილა

**დიდაკ ვილა რუსელო** (; დ. 9 ივნისი, 1989, მატარიო, ბარსელონა, ესპანეთი) — ესპანელი ფეხბურთელი, რომელიც ამჟამად თამაშობს ესპანურ კლუბ „ესპანიოლსა და კატალონიის ეროვნულ ნაკრებში ნახევარმცველის პოზიციაზე. 

ვილას კარიერა  „ესპანიოლში“ დაიწყო. 2008 წელს ის „ესპანიოლ B“-ში გამოდიოდა, 2009-2011 წლებში კი პირველი გუნდის წევრი იყო. 2011 წლის 27 იანვარს ვილა 3 მილიონის სანაცვლოდ მილანში გადავიდა. მილანიდან სხვადასხვა დროს იჯარით თამაშობდა „ესპანიოლში“ (2011–2012), „რეალ ბეტისსა“ (2013–2014) და „ეიბარში“ (2014–2015). 2015 წელს სამწლიანი კონტრაქტი გააფორმა ბერძნულ კლუბ ათენის „აეკთან“. 2017 წელს დატოვა კლუბი და შეუერთდა „ესპანიოლს“. 

## ტიტულები
### საკლუბო
;ესპანიოლი B
*ტერსერა დივიზიონი: 2008–09

;მილანი
*სერია A: 2010–11

;აეკი
*საბერძნეთის თასი: 2015–16

### სანაკრებო
;ესპანეთი 21 წლ.
*ევროპის 21 წლამდელების ჩემპიონატი: 2011

;ესპანეთი 20 წლ.
*ხმელთაშუაზღვის თამაშები: 2009

## რესურსები ინტერნეტში
*
*
*
* დიდაკ ვილა — Transfermarkt

## სქოლიო
კატეგორია:დაბადებული 9 ივნისი
კატეგორია:დაბადებული 1989
კატეგორია:ესპანელი ფეხბურთელები
კატეგორია:კატალონიელი ფეხბურთელები
კატეგორია:კატალონიის ნაკრების ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ტერსერა დივიზიონის ფეხბურთელები
კატეგორია:მატაროს ფეხბურთელები
კატეგორია:ესპანიოლი B-ს ფეხბურთელები
კატეგორია:ესპანიოლის ფეხბურთელები
კატეგორია:რეალ ბეტისის ფეხბურთელები
კატეგორია:ეიბარის ფეხბურთელები
კატეგორია:სერია A-ს ფეხბურთელები
კატეგორია:მილანის ფეხბურთელები
კატეგორია:საბერძნეთის სუპერლიგის ფეხბურთელები
კატეგორია:ათენის აეკის ფეხბურთელები
კატეგორია:ცოცხალი ადამიანები
რობერტო ლევინგსტონი

**რობერტო ლევინგსტონი** (; დ. 19 იანვარი, 1920, სან-ლუისი —  გ.   17 ივნისი,  2015, ბუენოს-აირესი, არგენტინა) — არგენტინელი პოლიტიკოსი. არგენტინის პრეზიდენტი 1966–1970  წლებში თანამდებობა ეკავა 1966 წლის 29 ივნისიდან, 1970 წლის 8 ივნისამდე, მის გარდაცვალებამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* რობერტო ლევინგსტონი

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 19 იანვარი
კატეგორია:დაბადებული 1920
კატეგორია:გარდაცვლილი  17 ივნისი
კატეგორია:გარდაცვლილი  2015
მოსახლეობის დინამიკა

**მოსახლეობის დინამიკა** — მოსახლეობის რაოდენობის ცვლილება დროის მოცემულ მონაკვეშთი. მას ორი ფაქტორი განსაზღვრავს — ბუნებრივი და მექანიკური მოძრაობა. იმის მიხედვით, თუ როგორია მოსახლეობის ბუნებრივი და მექანიკური მოძრაობა, იცვლება მოსახლეობის დინამიკაც — იზრდება ან მცირდება მისი რაოდენობა. 

მოსახლეობის დინამიკაზე დაკვირვებისათვის მათემატიკური მოდელი გამოიყენება.

მოსახლეობის დინამიკა მათემატიკური ბიოლოგიის ტრადიციულ დარგს შეადგენდა, რომელსაც 210 წლიანი ისტორია აქვს. მისი პირველი პრინციპები ბრიტანელმა დემოგრაფმა თომას მალთუსმა ჩამოაყალიბა.  

## რესურსები ინტერნეტში
*მოსახლეობის დინამიკა 
* The Virtual Handbook on Population Dynamics

კატეგორია:დემოგრაფია
კატეგორია:საზოგადოებრივი გეოგრაფია
ფოვა

**ფოვა** (ტიბ: འཕོ་བ་ ვაილი: 'pho ba ფოვა; სანს: संक्रांति saṃkrānti) — ვაჯრაიანული ბუდიზმის მედიტაციური პრაქტიკა. შეიძლება აიწეროს, როგორც - „მოკვდავი გონების პრაქტიკა“, „სიკვდილის დროს გონების გადატანა“ ან „გასხივოსნება უმედიტაციოდ“ (ტიბ: མ་སྒོམ་སངས་རྒྱས་ ვაილი: *ma-sgom sangs-rgyas* მაგომ სანგჯჲე). პრაქტიკას იყენებენ სიკვდილის მომენტში, ვინმეს გონების თავიდან პირდაპირ, მისი სურვილისამებრ, რომელიმე „ბუდდჰას მიწაზე“ გადატანით. ფოვა აღესრულება როგორც თავისთვის - ისე სხვისთვისაც (მათ შორის არაბუდისტთათვის), აგრეთვე ცხოველებისთვის.  არსებობს ფოვას პრაქტიკის რამდენიმე სახე ადამიანის გამოცდილების, ინდივიდუალური შესაძლებლობებისა და მომზადების შესაბამისად.  დანიშნულების ადგილებია: სუქჰავატი, აბჰირატი, გჰანავიუჰა, ატაკავატი, პოტალას მთა, „სპილენძისფერი მთა“ (ტიბ: ཟངས་མདོག་དཔལ་རི་ ვაილი: * Zangs-mdog dpal-ri* სანგტოკ პალრი) და ტუშიტა; ყველაზე პოპულარული სუქჰავატია. 

## იხილეთ აგრეთვე
*წმინდა მიწის ბუდიზმი

## სქოლიო
კატეგორია:ბუდიზმი
კატეგორია:ტანტრული პრაქტიკები
127 საათი

**127 საათი** () — 2010 წლის ბიოგრაფიული, სათავგადასავლო ფილმი, რომლის რეჟისორია დენი ბოილი. სიუჟეტი მოგვითხრობს ნამდვილ ისტორიას ალპინისტ აარონ რალსტონის შესახებ, რომელსაც 2003 წლის აპრილში კანიონლენდსში, იუტაში, ველოსიპედით მოგზაურობისას ლოდი დაეცა და ხუთ დღეზე მეტის განმავლობაში იქ გაიჭედა. ფილმის სცენარი, რომელიც დაფუძნებულია რალსტონისვე ავტობიოგრაფიულ წიგნზე „ლოდსა და მაგარ ადგილს შორის“, ეკუთვნით ბოილსა და საიმონ ბეფოს, რომელიც ასევე მუშაობდა ბოილის წინა სარეჟისორო ნამუშევარზე „ღარიბი მილიონერი“. ფილმში მთავარ როლს ასრულებს ამერიკელი მსახიობი ჯეიმზ ფრანკო.

სურათის პრემიერა გაიმართა 4 სექტემბერს, 5 ნოემბერს კი ნიუ-იორკისა და ლოს-ანჯელესის შეზღუდული რაოდენობის კინოთეატრებში დაიწყო მისი ჩვენება. 12 ნოემბერს კინოთეატრების რიცხვი 22-მდე გაიზარდა, 19 ნოემბერს 108-მდე, 24 ნოემბერს კი 279-მდე. მსოფლიოს კინოთეატრებში ფილმის სრული გამოსვლა 2011 წლის 28 იანვრისთვისაა დაგეგმილი. ფილმს პოზიტიური გამოხმაურებები მოჰყვა. Rotten Tomatoes-ის მიხედვით სურათის შეფასებათა 93% დადებითია.

ოსკარის 83-ე დაჯილდოებაზე ფილმმა 6 ნომინაცია დაიმსახურა, მათ შორის საუკეთესო სურათის, ადაპტირებული სცენარის და საუკეთესო მსახიობი მამაკაცის კატეგორიაში.

## სიუჟეტი
აარონ რალსონი 27 წლის მოგზაურია. ის იუტას შტატში, კანიონლენდსში ბლუჯონ კანიონში მოგზაურობს. მას 800 ფუტიანი ლოდი დაეცემა ხელზე, რის გამოც აარონი ვეღარ გადაადგილდება. პრობლემას ის ემატება, რომ აარონს არავისთვის დაუბარებია, თუ სად მიდიოდა.

## რესურსები ინტერნეტში 
* 

## სქოლიო
კატეგორია:2010 წლის ფილმები
კატეგორია:ინგლისურენოვანი ფილმები
კატეგორია:ავტობიოგრაფიებზე დაფუძნებული ფილმები
კატეგორია:სათავგადასავლო ფილმები
კატეგორია:დენი ბოილის ფილმები
თერავადა

thumb|
**თერავადა**, **თჰერავადა**, **სთჰავირავადა** (პალ: थेरवाद theravāda; სანს: स्थाविरवाद sthāviravāda - „უფროსთა სწავლება“) — ადრეული ბუდიზმის 18 სკოლათაგან ერთადერთი გადარჩენილი. თერავადა თანამედროვე ბუდიზმის სამ ძირითად მიმდინარეობათაგან ერთ-ერთია. ამ სკოლას ადრე „ჰინაჲანადაც“ (*„მცირე ბორბალი“*) მოიხსენიებდნენ, მაგრამ ახლა აღარ იხმარება, რადგან ითვლება, რომ მაჰაჲანასთან (*„დიდი ბორბალი“*) უსამართლო შედარებაა; გარდა ამისა, შეურაცხმყოფელ აზრსაც ატარებს.

## საფუძვლები 
თერავადა ბუდისტურ სკოლათაგან ყველაზე კონსერვატულია. მის მიმდევართა მიზანია ყველანაირი დაბინძურებისა და ცდომილებისგან აბსოლუტური თავისუფლების მდგომარეობის მიღწევა. მაჰაიანასთან შედარებით, თერავადას ახასიათებს რაციონალისტური მიდგომა და რიტუალების შედარებით სიმარტივე. 

თერავადას წმინდა წიგნია *პალური კანონი*, რომელიც დაწერილია პალურ ენაზე.

## ისტორია 
ითვლება, რომ თერავადა ჩამოყალიბდა *მე-3 ბუდისტური კრებისას* (დაახლ: ძვ.წ. 250) ინდოეთში იმპერატორ აშოკას მმართველობისას. მის პროზელიტურ საქმიანობათა გამო, თერავადა ელინისტურ დასავლეთშიც გახდა ცნობილი: ალექსანდრიაში, ანტიოქიაში, ათენსა და სხვ. აშოკას ზოგიერთი ედიქტი დაიწერა ძველბერძნულ და არამეულ ენებზე. 

დღეს თერავადა ბუდიზმის მთავარი მიმდინარეობაა შრი-ლანკაზე (მოსახლეობის დაახლ. 70%) და სამხრეთ-აღმოსავლეთ აზიის უმეტეს ქვეყნებში (კამბოჯა, ლაოსი, მიანმარი, ტაილანდი). თერავადას ასევე მიდევენ ეროვნული უმცირესობები ჩინეთში, ვიეტნამში, ბანგლადეშსა და მალაიზიაში. თერავადა შედარებით გავრცელდა სინგაპურსა და ავსტრალიაში. 

დღეს, მსოფლიოში თერავადას 100 მილიონამდე მიმდევარია. ნელ-ნელა ვრცელდება აშშ-სა და ევროპაშიც.

## იხილეთ აგრეთვე 
* ვაჯრაიანა
* მაჰაიანა

## რესურსები ინტერნეტში 
* Orange Tip Editions  - Buddhism in everyday life
* BuddhaNet - World Buddhist directory & information resource
* Nibbana.com - A Collection of Theravada Resources
* Nibbanam.com - On Nibbana (Nirvana), Pali and Theravada in general
* What-Buddha-Taught.net  - A Collection of Theravada Resources
* The Buddhist Society of Western Australia - A Collection of Dhamma Talks
* Tipitaka Network - Dhamma Studies
* TripleGem.net  - Buddhist Directory
* Sadhu! - Theravada Web Directory
* Meditation in the Theravada tradition - Vipassana Meditation as taught by SN Goenka in the tradition of Sayagyi U Ba Khin
* Vipassana and Theravada site
* Buddhist Meditation in the Theravada tradition - Vipassana Meditation
* Meditation Retreat in Asia (German and English)
* Sobhana.net - Theravada Dhamma Talks
* The Broken Buddha/Critical Reflecctions on Theravada and a Plea for a New Buddhism by S. Dhammika
* Saranaloka Foundation  - Supporting nuns in America (Thai Forest tradition; Ajahn Sumedho lineage)

კატეგორია:ბუდიზმი
კატეგორია:ბუდისტური სკოლები
ეკონომიკური გეოგრაფია

[მინი|300პქ|[მთლიანი შიდა პროდუქტი (GDP)ქვეყნების მიხედვით, 2008 წ.]]
**ეკონომიკური გეოგრაფია** — საზოგადოებრივი გეოგრაფიის დარგი, რომელიც შეისწავლის ეკონომიკური საქმიანობის განაწილებას და სივრცულ ორგანიზაციას. ერთი გაგებით, იგი შეისწავლის საზოგადოებრივ (სოციალურ-ეკონომიკურ) პროცესთა გეიგრაფიულ თავისებურებებსა და კანონზომიერებებს, ხოლო მეორე, უფრო თანამედროვე გაგებით, ეკონომიკური გეოგრაფია მხოლოდ ეკონომიკის დარგების გეოგრაფიაა და შეისწავლის წარმოების განლაგების თავისებურებებსა და კანონზომიერებებს. ის საკმაოდ ფართო დისციპლინაა და მისი შესწავლისას ეკონომ-გეოგრაფები სხვადასხვა განსხვავებულ მეთოდოლოგიას იყენებენ. 

ეკონომიკური გეოგრაფიის შემადგენელი ნაწილებია:
*სოფლის მეურნეობის გეოგრაფია
*მრეწველობის გეოგრაფია
*საერთაშორისო ვაჭრობის გეოგრაფია
*ბუნებრივი რესურსების გეოგრაფია
*ტრანსპორტისა და კომუნიკაციების გეოგრაფია
*და ა.შ.

## რესურსები ინტერნეტში
* EconGeo Network 
* სოციალურ-ეკონომიკური უთანასწორობანი 

კატეგორია:ეკონომიკური გეოგრაფია
კატეგორია:საზოგადოებრივი გეოგრაფია
კატეგორია:გეოგრაფიის დარგები
არგენტინის დეპუტატთა პალატა

**არგენტინის დეპუტატთა პალატა** () –  არგენტინის ეროვნული კონგრესის, არგენტინის პარლამენტის  ქვედა პალატა. დაარსდა 1851 წელს არგენტინის კონსტიტუციის საფუძველზე. მისი ექსკლუზიური უფლებაა დააწესოს გადასახადები, შეუძლია ბრალი წაუყენოს პრეზიდენტს, მინისტრებს და უზენაესი სასამართლოს წევრებს სენატის წინაშე. 

დეპუტატთა პალატაში 257 ადგილია, რომლის ნახევარი აირჩევა 2 წლის ვადით, ხოლო მეორე ნახევარი 4 წლით. პროპორციული არჩევნები ტარდება დ'ონდტის მეთოდის საფუძველზე. საარჩევნო ბარიერია 3 %. 2011 წლისათვის პალატის პრეზიდენტია ხუსტისიალისტური პარტიის წევრი ედუარდო ფელინერი.

## იხილეთ აგრეთვე 
*არგენტინის სენატი
*არგენტინის ეროვნული კონგრესი
*არგენტინის პოლიტიკა
*არგენტინის კონსტიტუცია
*არგენტინის პრეზიდენტი

## რესურსები ინტერნეტში
*არგენტინის დეპუტატთა პალატის ოფიციალური საიტი

კატეგორია:არგენტინის პოლიტიკა
კატეგორია:პარლამენტის ქვედა პალატები ქვეყნების მიხედვით